POSTUP PRI POUKAZOVANÍ 2(3)%

Vyberte si postup podľa toho, či ste zamestnanec alebo fyzická osoba samostatne podávajúca daňové priznanie:

Ak ste zamestnanec:

1. Požiadajte svojho zamestnávateľa (finančné a mzdové oddelenie) o vykonanie zúčtovania preddavkov na daň z príjmov a **o** vystavenie **Potvrdenia o zaplatení dane** najneskôr do **15. februára 2018**.
2. Zamestnávateľ Vám po vykonaní ročného zúčtovania vystaví potvrdenie o zaplatení dane. Z tohto potvrdenia si viete vypočítať 2 (3)% zo zaplatenej dane – suma, ktorú nám môžete venovať, táto suma však musí byť minimálne 3 EUR.
3. Ak ste v roku 2017 odpracovali dobrovoľnícky minimálne 40 hodín a máte o tom **Potvrdenie o odpracovaní min. 40 dobrovoľníckych hodín**, môžete nám darovať 3% z dane.
4. Vyplňte formulár **Vyhlásenie o poukázaní 2 (3)% z dane** (Vaše osobné údaje a sumu zaplatenej dane), starostlivo si skontrolujte, či máte správne údaje Slovenské duly, alebo použite predvyplnené tlačivo: [**Predvyplnené vyhlásenie s údajmi Slovenské duly.**](http://www.duly.sk/)  
   *V tomto roku je opäť možnosť zaškrtnúť na svojom Vyhlásení, že si prajete zaslať svoje meno a adresu obdarovanému. Budeme radi, ak sa dozvieme, kto nás podporil.*
5. Tlačivá – Potvrdenie o zaplatení dane, Vyhlásenie o poukázaní 2 (3)% dane, prípadne aj Potvrdenie o odpracovaní min. 40 dobrovoľníckych hodín doručte (odošlite poštou) najneskôr do **30. apríla 2018** na príslušný daňový úrad v mieste Vášho bydliska, adresu si nájdete tu: <https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>

Ak ste fyzická osoba, ktorá si daňové priznanie podáva sama:

1. Vypočítajte si:  
   **a) 2% z Vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2017 neboli dobrovoľníkom. Táto suma však musí byť minimálne 3 €.  
   **b) 3% z Vašej zaplatenej dane**, ak ste v roku 2017 odpracovali dobrovoľnícky minimálne 40 hodín a získate o tom **Potvrdenie o odpracovaní min. 40 dobrovoľníckych hodín**, môžete nám darovať 3% z dane.
2. V [**daňovom priznaní pre fyzické osoby**](http://rozhodni.sk/poukazatel/tlaciva-na-poukazanie-2-z-dane/) sú už uvedené kolónky na poukázanie 2% (3%) z dane v prospech prijímateľa:   
   **Obchodné meno (Názov):** Slovenské duly  
   **IČO/SID:** 36076376  
   **Právna forma:** Občianske združenie  
   **Sídlo:** 059 11 Hozelec, Záhradná ulica 75/5  
    *V tomto roku je opäť možnosť zaškrtnúť na svojom Vyhlásení, že si prajete zaslať svoje meno a adresu obdarovanému. Budeme radi, ak sa dozvieme, kto nás podporil.*
3. Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.03.2018) na Váš daňový úrad (podľa Vášho bydliskaadresu si nájdete tu:<https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>) a v tomto termíne aj zaplaťte daň z príjmov. (Ak ste poukázali 3% z dane, povinnou prílohou k Daňovému priznaniu je aj Potvrdenie o odpracovaní minimálne 40 hodín dobrovoľníckej činnosti).

POSTUP PRI POUKAZOVANÍ 1,0 (2)% PRE PRÁVNICKÉ OSOBY

1. Vypočítajte si Vaše 1,0% (2%) z dane z príjmov právnickej osoby– to je maximálna suma, ktorú môžete poukázať v prospech OZ Slovenské duly.  
   a) Ak vaša firma v roku 2017 až do termínu na podanie daňového priznania a zaplatenie dane v roku 2018 (zvyčajne do 31.3.2018) **NEDAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,0% z dane – vyznačí v daňovom priznaní, že poukazuje iba 1,0% z dane   
   b) Ak vaša firma v roku 2017 až do termínu na podanie daňového priznania a zaplatenie dane v roku 2018 (zvyčajne do 31.3.2018) **DAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane (tak ako po minulé roky).
2. [**V daňovom priznaní pre právnické osoby**](http://rozhodni.sk/poukazatel/tlaciva-na-poukazanie-2-z-dane/) – časť VI. sú už uvedené kolónky na poukázanie 1,0% (2%) z dane v prospech prijímateľa:  
   **Obchodné meno (Názov):** Slovenské duly  
   **IČO/SID:** 36076376  
   **Právna forma:** Občianske združenie  
   **Sídlo:** 059 11 Hozelec, Záhradná ulica 75/5  
    *V tomto roku je opäť možnosť zaškrtnúť na svojom Vyhlásení, že si prajete zaslať svoje meno a adresu obdarovanému. Budeme radi, ak sa dozvieme, kto nás podporil.*
3. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla: **adresu si nájdete tu:**<https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>) a v tomto termíne aj zaplaťte daň z príjmov.